Title: ประกาศองค์การบริหารส่วนตำบลพระเจ้า เรื่อง ขั้นตอนและกำหนดระยะเวลาในการให้บริการข้อมูลข่าวสาร

ประกาศองค์การบริหารส่วนตำบลพระเจ้า

ประกาศองค์การบริหารส่วนตำบลพระเจ้า
เรื่อง
ขั้นตอนและกำหนดระยะเวลาในการให้บริการข้อมูลข่าวสาร[๑]

อาศัยอำนาจตามพระราชบัญญัติข้อมูลข่าวสารของราชการ
พ.ศ. ๒๕๔๐ มาตรา ๗ (๔) ประกอบกับประกาศคณะกรรมการข้อมูลข่าวสาร เรื่อง หลักเกณฑ์
และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู
ลงวันที่ ๒๔ กุมภาพันธ์ ๒๕๔๑ องค์การบริหารส่วนตำบลพระเจ้า จึงกำหนดหลักเกณฑ์
เรื่อง ขั้นตอนและกำหนดระยะเวลาในการให้บริการข้อมูลข่าวสาร ดังต่อไปนี้

ข้อ ๑
 ผู้มาขอตรวจดูข้อมูลข่าวสารลงชื่อในสมุดทะเบียน

ข้อ ๒
 ผู้มาขอตรวจดูข้อมูลข่าวสารสามารถตรวจดูค้นหาข้อมูลข่าวสารได้ด้วยตนเอง
หรือจะขอให้เจ้าหน้าที่ประจำศูนย์ช่วยแนะนำค้นหาให้ก็ได้

ข้อ ๓
 หากผู้มาขอตรวจดูข้อมูลข่าวสารประสงค์จะได้สำเนา
หรือสำเนาข้อมูลข่าวสารที่มีคำรับรองถูกต้องให้ยื่นคำร้องตามแบบฟอร์มที่องค์การบริหารส่วนตำบลพระเจ้า
กำหนดหรือเขียนขึ้นเองโดยระบุข้อมูลข่าวสารที่ต้องการในลักษณะที่อาจเข้าใจได้ตามควร
ในการนี้ผู้ขอสำเนาต้องเสียค่าธรรมเนียมตามประกาศขององค์การบริหารส่วนตำบลพระเจ้า

ข้อ ๔
 หากข้อมูลข่าวสารที่ประสงค์จะขอไม่ใช่ข้อมูลข่าวสารที่ต้องจัดไว้ให้ประชาชนตรวจดูเจ้าหน้าที่ประจำศูนย์จะส่งคำขอไปให้หน่วยงานที่ครอบครองดูแลข้อมูลข่าวสารนั้นพิจารณาดำเนินการต่อไป

ข้อ ๕
 กำหนดระยะเวลาในการให้ข้อมูลข่าวสาร
๕.๑
การให้บริการสำเนาข้อมูลข่าวสารที่จัดไว้ในศูนย์ข้อมูลข่าวสารของราชการกำหนดระยะเวลาภายในวันทำการที่มีคำขอนั้น
๕.๒ การให้บริการสำเนาข้อมูลข่าวสารอื่น ๆ
ที่พร้อมจะให้ได้กำหนดระยะเวลาภายในวันทำการที่มีการขอหรือโดยเร็ว ทั้งนี้ไม่เกิน
๑๕ วัน
๕.๓ ในกรณีที่ข้อมูลข่าวสารที่ขอมีจำนวนมาก
หรือไม่สามารถรวบรวมสำเนาให้แล้วเสร็จภายใน ๑๕ วัน องค์การบริหารส่วนตำบลพระเจ้า
จะแจ้งให้ผู้ขอทราบภายใน ๑๕ วัน ว่าจะให้มารับข้อมูลข่าวสารได้ในวันที่เท่าใด

ประกาศ
ณ วันที่ ๑๐ พฤศจิกายน พ.ศ. ๒๕๕๑
วิชิต
 ธานีวรรณ
นายกองค์การบริหารส่วนตำบลพระเจ้า

ปริยานุช/ผู้จัดทำ
๒๗
มกราคม ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๘ ง/หน้า ๘๓/๑๙ มกราคม ๒๕๕๒